Éyə fɔ́ɔ́ lákad yénan ai ébá bávóan Zambá nálā; ńdɔ̄ hḿ, afidí ńku ǹyə́bə lâyi dzáŋ, 14é dzóm á və́ tɔ̄á ai dzɔ ndi təge sáŋan, yâyi búgi. É dzóm yásúg nyē é nə hə anə́ ndal bobo. 15A sígíbí ndá dzīē á nyɔ́l, e kǔ á sí. A kə́ dzɔ lad mɔ́ áta, dzɔɔ təge dzǎm bɔ tə fóŋan. 16Ai ngul dzié ésə, á vyān étēde, a tsam miǹtəm míé ai afúb díé ásə. 17A man kə́ a kɔ́dan miǹkǎŋ míé á mə̄kɔ́g məkɔ́g, a nyíán fɔ́ɔ́ a kələ kwí á mə̄kóm étēde. 18Hədá ngə́ bə́ tyé fə̄ nyé é vóm á və́ tɔ̄á nā, vóm tē ó ngasíe fɔ́ɔ́ nyé, nâ: "Mǎyəyəm wa !" 19É zám miǹtag yǎ étiliga dzíé nyīlí, ńdɔ̄ hḿ á ḿbūlúg tē mod m̀fə́ a yi tə́bə̄ á mvús dzīē.